เรื่องร้องเรียน: เนื่องจากหลังคาอาคารของศูนย์พัฒนาเด็กก่อนวัยเรียนชำรุด เมื่อมีฝนตกหนักจึงทำให้น้ำรั่วเข้าอาคารเรียน มีท่วมบางห้อง สร้างความเสียหายให้กับห้องเรียน ทางครูที่ศูนย์ได้แจ้งขอความช่วยเหลือไปทางคณะกรรมการชุมชนแต่ได้รับการปฏิเสธว่าไม่เกี่ยวกัน  จึงใคร่ขอความอนุเคราะห์จากหน่วยงานที่เกี่ยวข้องช่วยดำเนินการแก้ไข  เพื่อการเรียน การสอนได้ดำเนินต่อไปอย่างมีประสิทธิภาพเด็กที่เข้ามาเรียนในศูนย์จะมีคุณภาพชีวิตที่ดี พร้อมจะเติบโตและเป็นบุคคลที่มีศักยภาพในวันหน้า
การดำเนินการของเจ้าหน้าที่: ฝ่ายพัฒนาชุมชนและสวัสดิการสังคม ได้ลงพื้นที่ตรวจสอบการร้องเรียนผ่าน Traffy Fondue กรณีร้องเรียนเรื่องของศูนย์พัฒนาเด็กก่อนวัยเรียนชุมชนแผ่นดินทองซอลีฮุ้ลมุสลีมีน ดังนี้ 1. ทำความเข้าใจบทบาทของคณะกรรมการชุมชนและศูนย์พัฒนาเด็กก่อนวัยเรียนแล้วว่า ศูนย์พัฒนาเด็กก่อนวัยเรียนเกิดขึ้นมาจากความต้องการของชุมชน ทั้งคณะกรรมชุมชนและศูนย์พัฒนาเด็กก่อนวัยเรียนต้องร่วมมือกันในการพัฒนาศูนย์ และในการแก้ปัญหาเบื้องต้นของศูนย์ สามารถใช้งบสนับสนุนกรรมการชุมชนประจำเดือนได้ จึงได้ประสานให้ประธานชุมชนเข้ามาตรวจสอบและประเมินการซ่อมแซมแล้ว 2. ฝ่ายพัฒนาชุมชนและสวัสดิการสังคม ได้จัดทำแผนการปรับปรุงด้านกายภาพศูนย์พัฒนาเด็กก่อนวัยเรียน ปีงบประมาณ 2567 โดยจะให้ฝ่ายโยธาเข้าไปประเมินราคา และดำเนินการในขั้นตอนต่อไป ซึ่งศูนย์ฯ ดังกล่าวอยู่ในแผนการปรับปรุงอยู่แล้ว
ความเห็นของผู้แจ้ง: ขอบคุณทาง ฟองดูว์ที่ช่วยประสานให้อย่างรวดเร็ว และขอขอบคุณทางสำนักงานเขตหนองจอกที่รีบรุดลงพื้นที่เพื่อรับทราบปัญหาที่เกิดขึ้น ขอให้ทุกท่านมีสุขภาพแข็งแรง มีพลังกาย พลังใจเพิ่มพูนขึ้นทุกวัน   ขอบคุณค่ะ
พื้นที่: แขวงโคกแฝด เขตหนองจอก กรุงเทพมหานคร